ai4bharat/Pralekha huggingface dataset:
ஜல்சக்தி அமைச்சகம்
கழிவுநீர் மேலாண்மை: தமிழ்நாட்டில் 63 சுத்திகரிப்பு நிலையங்கள் நிறுவப்பட்டுள்ளன
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய ஜல் சக்தி இணை அமைச்சர் திரு பிஸ்வேஸ்வர் துடு
கீழ்காணும் தகவல்களை அளித்தார்.
வீட்டு வசதி மற்றும் நகர்ப்புற விவகாரங்கள் அமைச்சகத்தின் புத்தாக்கம் மற்றும் நகர்ப்புற மாற்றத்திற்கான அடல் இயக்கத்தின் கீழ், ரூ 34,081 கோடி மதிப்பிலான 883 கழிவுநீர் மேலாண்மை திட்டங்கள் தொடங்கப்பட்டன. இவற்றில் ரூ 8,258 கோடி மதிப்பிலான 370 திட்டங்கள் நிறைவடைந்துள்ளன.
2001 அக்டோபரில் தொடங்கப்பட்ட தூய்மை இந்தியா இயக்கம்  2.0 கீழ், கழிவுநீர் சுத்திகரிப்பு நிலையங்கள் உள்ளிட்டவற்றை நிறுவுதல் போன்ற கழிவுநீர்/பயன்படுத்தப்பட்ட நீர் மேலாண்மை திட்டங்களுக்காக மாநிலங்கள் மற்றும் யூனியன் பிரதேசங்களுக்கு ரூ 15883 கோடி ஒதுக்கப்பட்டுள்ளது.
நாட்டின் மொத்த கழிவுநீர் உற்பத்தி ஒரு நாளைக்கு 72368 மில்லியன் லிட்டர் ஆகவும், நிறுவப்பட்டுள்ள சுத்திகரிப்பு திறன் ஒரு நாளைக்கு 31841 மில்லியன் லிட்டர் ஆகவும், நிறுவப்பட்டுள்ள கழிவுநீர் சுத்திகரிப்பு ஆலைகளின் எண்ணிக்கை 1469 ஆகவும், செயல்பாட்டில் உள்ள சுத்திகரிப்பு திறன் ஒரு நாளைக்கு 26869 மில்லியன் லிட்டர் ஆகவும் உள்ளது.
தமிழ்நாட்டின் மொத்த கழிவுநீர் உற்பத்தி ஒரு நாளைக்கு 6421 மில்லியன் லிட்டர் ஆகவும், நிறுவப்பட்டுள்ள சுத்திகரிப்பு திறன் ஒரு நாளைக்கு 1492 மில்லியன் லிட்டர் ஆகவும், நிறுவப்பட்டுள்ள கழிவுநீர் சுத்திகரிப்பு ஆலைகளின் எண்ணிக்கை 63 ஆகவும், செயல்பாட்டில் உள்ள சுத்திகரிப்பு திறன் ஒரு நாளைக்கு 1492 மில்லியன் லிட்டர் ஆகவும் உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1779799
பாதுகாப்பு அமைச்சகம்
எல்லைச்சாலை அமைப்பின் 75 திட்டங்களை நாட்டுக்கு அர்ப்பணித்தார் பாதுகாப்புத்துறை அமைச்சர்
எல்லைச் சாலை அமைப்பான பிஆர்ஓ உருவாக்கியுள்ள 75 உள்கட்டமைப்பு திட்டங்களை பாதுகாப்புத்துறை அமைச்சர் திரு ராஜ்நாத் சிங் இன்று நாட்டுக்கு அர்ப்பணித்தார். லடாக்கில் ஏற்பாடு செய்யப்பட்டிருந்த நிகழ்ச்சியில், 45 பாலங்கள், 27 சாலைகள், 2 ஹெலிகாப்டர் இறங்குதளங்கள் உள்ளிட்ட 75 திட்டங்களை அவர் நாட்டுக்கு அர்ப்பணித்தார். அருணாச்சலப்பிரதேசம் உத்தராகண்ட், சிக்கிம், இமாச்சலப்பிரதேசம், பஞ்சாப், ராஜஸ்தான் ஆகிய மாநிலங்கள் மற்றும் லடாக், ஜம்மு காஷ்மீர் ஆகிய யூனியன் பிரதேசங்களில் இவை அமைந்துள்ளன.
பாதுகாப்பு முக்கியத்துவம் வாய்ந்த இந்த திட்டங்கள் ரூ.2,180 கோடி செலவில் குறைந்த காலத்தில் பிஆர்ஓ-வால் கட்டி முடிக்கப்பட்டுள்ளன. சவாலான பருவநிலை சூழல்களுக்கு இடையே இந்த சாதனையை நிகழ்த்தியுள்ள பிஆர்ஓ-வின் உறுதிப்பாட்டை பாதுகாப்பு அமைச்சர் பாராட்டினார். இந்த திட்டங்கள் நாட்டின் பாதுகாப்பு தயார் நிலையை ஊக்குவிப்பதுடன், எல்லைப் பகுதிகளில் பொருளாதார வளர்ச்சியை உறுதிசெய்யும் என்று பாதுகாப்புத்துறை அமைச்சர் கூறினார்.
தார்புக்-ஷியோக்-டிபிஓ சாலையில் 14,000 அடி உயரத்தில் அமைக்கப்பட்டுள்ள –ஷியோக் பாலம் 120 கி.மீ. நீளம் கொண்டதாகும். ஆயுதப்படையினரின் போக்குவரத்துக்கு இது முக்கியத்துவம் வாய்ந்ததாக கருதப்படுகிறது.
நிகழ்ச்சியில் உரையாற்றிய திரு ராஜ்நாத் சிங், நாட்டின் பாதுகாப்பு தேவையை பூர்த்தி செய்ய தொலைதூரப்பகுதிகளில் முன்னேற்றத்தை உறுதிப்படுத்த உள்கட்டமைப்பு திட்டங்களை மேற்கொள்ள அரசு உறுதிபூண்டுள்ளதாக தெரிவித்தார். அரசின் இந்த உறுதிபாட்டுக்கு இந்த புதிய 75 திட்டங்கள் சான்றாக அமைந்துள்ளதாக அவர் கூறினார்.
ஜம்மு காஷ்மீரில் சுதந்திரத்திற்கு பின்னர் பல பத்தாண்டுகளாக உள்கட்டமைப்பு மேம்பாடு இல்லாததே அங்கு பயங்கரவாதம் அதிகரிக்க காரணமாகும். இத்தகைய உள்நாட்டு இடையூறுகள் காரணமாக சுற்றுலாப்பயணிகளின் வருகை குறைந்து லடாக் பாதிக்கப்பட்டது. இந்த பாதிப்பு நாடு முழுவதும் எதிரொலித்தது. இப்போது அரசின் முயற்சிகள் காரணமாக அமைதி மற்றும் முன்னேற்றத்துடன் கூடிய புதிய உதயத்தை காண முடிகிறது என்று அவர் தெரிவித்தார். நாட்டில் உள்ள அனைத்து மாநிலங்கள் மற்றும் யூனியன் பிரதேசங்களின் வளர்ச்சியை தொடர்வதே எங்களது நோக்கம் என்று கூறிய அவர், பிஆர்ஓ நோக்கத்தை எட்டுவதில் முக்கிய பங்காற்றுகிறது என்றார். விரைவில் அனைத்து தொலைதூரப்பகுதிகளையும் நாட்டின் மற்ற பகுதிகளுடன் இணைப்பதன் மூலம் நாட்டுக்கு புதிய உச்சத்தையும், முன்னேற்றத்தையும் அளிக்க இணைந்து பாடுபடுவோம் என்று அவர் வலியுறுத்தினார்.
பிரதமர் அலுவலகம்
கடற்படைக்குரிய கண்டுபிடிப்புகள் மற்றும் உள்நாட்டு மயமாக்கல் நிறுவன 'ஸ்வாவ்லம்பான்"  கருத்தரங்கத்தில் பிரதமர ஆற்றிய உரையின் தமிழாக்கம்
மத்திய அமைச்சரவையின் எனது சகாக்களான திரு.ராஜ்நாத் சிங் அவர்களே, திரு.அஜய் பட் அவர்களே, கடற்படை தலைவர், கடற்படை துணைத்தலைவர், பாதுகாப்பு செயலாளர், இந்திய பாதுகாப்புத் தளவாட உற்பத்தியாளர்களின் சங்க தலைவர் அவர்களே, மற்றும் கல்வித்துறை மற்றும் தொழில்துறையுடன் தொடர்புடைய எனது சகாக்களே, பிற உயரதிகாரிகளே, சகோதர, சகோதரிகளே,
ஆயுதப் படையில் தன்னிறைவை அடைவது என்பது, 21-ம் நூற்றாண்டின் இந்தியாவுக்கு மிகவும் முக்கியத்துவம் வாய்ந்தது. கடற்படையில் தன்னிறைவை அடைவது 'ஸ்வாவ்லம்பன்'  கருத்தரங்கம் முக்கியமான நடவடிக்கையாகும். இந்த கருத்தரங்கை கூட்டியதற்காக உங்கள் அனைவருக்கும் நான் எனது மனமார்ந்த வாழ்த்துகளை தெரிவித்து கொள்கிறேன்.
நண்பர்களே,
ராணுவத் தயார் நிலைக்கான கூட்டுப் பயிற்சிகள், குறிப்பாக கடற்படையில் முக்கியப் பங்காற்றுகின்றன. இந்த கருத்தரங்கமும் ஒருவகையில் கூட்டுப் பயிற்சிதான். தன்னம்பிக்கைக்கான இந்த கூட்டுப் பயிற்சியில், கடற்படை, தொழில்துறை, சிறு,குறு மற்றும் நடுத்தர தொழில் துறையினர் மற்றும் உலகெங்கும் உள்ள மக்கள், அரசு பிரதிநிதிகள் உள்ளிட்டோர் கலந்து கொண்டு, ஒன்றாக இணைவது பற்றி சிந்திக்கின்றனர். இந்த கூட்டுப் பயிற்சியின் முக்கியக் குறிக்கோள், பங்கேற்பாளர்கள் அனைவருக்குமான அதிகபட்ச வெளிப்பாடு, பரஸ்பர புரிதல் மற்றும் சிறந்த நடைமுறைகளை ஏற்று கொள்வது. எனவே இந்த கூட்டுப் பயிற்சியின் குறிக்கோள் மிகவும் முக்கியமானது. அடுத்த ஆண்டு ஆகஸ்ட் 15-ம் தேதிக்குள் இந்தியக் கடற்படைக்கு 75 உள்நாட்டு தொழில்நுட்பங்களை உருவாக்குவது என்பது மிகப்பெரிய படியாகும்.
நண்பர்களே,
நமது கடல்களும், கடலோர எல்லைகளும் நம் பொருளாதார தன்னம்பிக்கையின் பெரும் பாதுகாவலர்கள் மற்றும் பொருளாதாரத்தின் வளர்ச்சிக்கு உத்வேகம் அளிக்கின்றன. எனவே இந்திய கடற்படையின் பங்கு தொடர்ந்து அதிகரித்து வருகிறது. கடற்படை தனது துறைக்காக மட்டுமின்றி, நாட்டின் வளர்ந்து வரும் தேவைகளுக்காகவும் தற்சார்புடன் இருப்பது மிக அவசியமாகும். இந்த கருத்தரங்கின் உள்ளடக்கம், நமது படைகள் தன்னிறைவு பெறுவதற்கு மிகவும் உதவும் என்று நான் நம்புகிறேன்.
நண்பர்களே,
பாதுகாப்புத் துறையில் தற்சார்பு குறித்து விவாதிக்கும் இந்த நேரத்தில், கடந்த காலங்களில் நடந்தவைகளிலிருந்து நாம் பாடங்களை கற்று கொள்வதும் மிகவும் அவசியம். இது எதிர்காலத்துக்கு வழிவகுக்கும். வளமான கடல்சார் பாரம்பரியத்தை நாம் கொண்டிருப்பதை பார்க்கிறோம். இந்தியாவின் வளமான வணிகம் இந்த பாரம்பரியத்தின் ஒருபகுதியாக இருந்து வருகிறது. நமது மூதாதையர்கள் கடலில் ஆதிக்கம் செலுத்த முடிந்ததற்கு காரணம், அவர்கள் காற்றின் திசை மற்றும் விண்வெளி அறிவியலை பற்றி நன்கு அறிந்து வைத்திருந்தனர். வெவ்வேறு பருவநிலைகளில் காற்றி வீசும் திசைகள் பற்றியும், அதனை பயன்படுத்தி இலக்கை அடைவது குறித்தும் நமது முன்னோர்கள் சிறந்த அறிவு பெற்றிருந்தனர். மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842492
(
எஃகுத்துறை அமைச்சகம்
இந்திய எஃகு ஆணையம் 2022-23-ம் நிதியாண்டின் முதல் காலாண்டு முடிவுகளை அறிவித்துள்ளது, மேலான செயல்பாடுகளால் 16% வருவாய் வளர்ச்சியை பதிவு செய்துள்ளது
இந்திய எஃகு ஆணையம், 2022-23-ம் நிதியாண்டின் முதல் காலாண்டில், அதன் வருவாய் வளர்ச்சியை பதிவு செய்துள்ளது. கடந்த நிதியாண்டின் முதல் காலாண்டுடன் ஒப்பிடும்போது, நடப்பு நிதியாண்டில் நிறுவன செயல்பாடுகளின் வருவாய் வளர்ச்சி 16.4 சதவீதம் அளவுக்கு அதிகரித்துள்ளது. மேலும், நடப்பு நிதியாண்டில் எஃகு ஆணையம் மிகச் சிறந்த உற்பத்தியையும் பதிவு செய்துள்ளது.
2023-ம் நிதியாண்டின் முதல் காலாண்டில், அதிக உள்ளீடு செலவுகள், உலகளவிலும், உள்நாட்டிலும் குறைந்த அளவிலான தேவைகள் ஆகிய இரட்டை சவால்கள் நிறுவனத்தின் செயல்திறனை பாதித்தன. இறக்குமதி செய்யப்பட்ட கோக்கிங் நிலக்கரியின் விலை அதிகரிப்பால், ஏற்பட்ட உற்பத்தி செலவு நிறுவனத்தின் வளர்ச்சியை பாதித்தது. உலகளாவிய தேவை, எஃகு விலையில் ஏற்பட்ட சரிவு, உள்நாட்டு சந்தை மற்றும் விலை நிர்ணயம் ஆகியன நேரடி தாக்கத்தை ஏற்படுத்தியது. 2022 ஏப்ரலில் எஃகு விலை அதிகரித்ததிலிருந்து, தொடர்ந்து அழுத்தத்தில் உள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850834
பிரதமர் அலுவலகம்
நாட்டின் கல்வி சமூகத்தினருடன் ஜூலை 29-ஆம் தேதி பிரதமர் உரையாற்றுகிறார்
தேசிய கல்விக் கொள்கை 2020-இன் முதலாம் ஆண்டைக் குறிக்கும் வகையில் பலதரப்பு முக்கிய முன்முயற்சிகளை பிரதமர் அறிமுகப்படுத்துகிறார்
தேசிய கல்விக் கொள்கை 2020-இன் இலக்குகளை அடைவதை நோக்கிய குறிப்பிடத்தக்க நடவடிக்கையாக முன்முயற்சிகள் விளங்குகின்றன
தேசிய கல்விக் கொள்கை 2020-இன் கீழ் மேற்கொள்ளப்பட்டுள்ள சீர்திருத்தங்கள் ஓராண்டு நிறைவு செய்வதைக் குறிக்கும் வகையில் நாடு முழுவதும் உள்ள கல்வி மற்றும் திறன் மேம்பாட்டு கொள்கை தயாரிப்பாளர்கள், மாணவர்கள், ஆசிரியர்கள் உள்ளிட்டோருடன் பிரதமர் திரு நரேந்திர மோடி ஜூலை 29, 2021 அன்று காணொலிக் காட்சி வாயிலாக உரையாற்றுவார். கல்வித்துறையில் பல்வேறு முன்முயற்சிகளையும் அவர் அறிமுகப்படுத்துவார்.
உயர் கல்வியில் மாணவர்கள் நுழைவதற்கும் வெளி வருவதற்கும் பல்வேறு வாய்ப்புகளை வழங்குவது, முதலாமாண்டு பொறியியல் திட்டங்கள் பிராந்திய மொழிகளில் வழங்கப்படுவது, உயர் கல்வியை சர்வதேசமயமாக்குவதற்கான வழிகாட்டுதல்கள் போன்றவற்றிற்கு வழிவகை செய்யும் அகாடமிக் கிரெடிட் வங்கியை பிரதமர் தொடங்கி வைப்பார்.
வித்யா பிரவேஷ் என்ற முதலாம் வகுப்பு மாணவர்களுக்கான விளையாட்டின் அடிப்படையில் பள்ளிக்குத் தயாராகும் தொகுதி; இடைநிலை அளவில் இந்திய சைகை மொழியை ஒரு பிரிவாக அறிமுகப்படுத்துவது; கல்வி ஆராய்ச்சி மற்றும் பயிற்சிக்கான தேசிய மன்றத்தால் வடிவமைக்கப்பட்ட நிஷ்தா 2.0 என்ற ஆசிரியர் பயிற்சிக்கான ஒருங்கிணைந்த திட்டம்; சிபிஎஸ்இ பள்ளிகளில் 3, 5 மற்றும் 8-ஆம் வகுப்புகளுக்கு திறன் அடிப்படையிலான மதிப்பீட்டு திட்டமான சஃபல் ; செயற்கை நுண்ணறிவுக்கென பிரத்தியேகமான இணையதளம் உள்ளிட்ட முன்முயற்சிகளும் தொடங்கப்படும்.
மேலும், தேசிய மின்னணு கல்வி கட்டமைப்பு மற்றும் தேசிய கல்வி தொழில்நுட்ப மன்றம் ஆகியவையும் இந்த நிகழ்வின்போது அறிமுகப்படுத்தப்படும்.
தேசிய கல்விக்கொள்கை 2020-இன் இலக்குகளை அடைவதை நோக்கிய குறிப்பிடத்தக்க நடவடிக்கைகளை இந்த முன்முயற்சிகள் குறிப்பதோடு, கல்வித் துறையை மேலும் துடிப்பானதாகவும், அணுகும் வகையிலும் இந்த முயற்சிகள் மாற்றும்.
தற்சார்பு இந்தியாவை உருவாக்குவதற்கு வலுவான அடித்தளத்தை கட்டமைக்கவும், கல்வியை முழுமையானதாக மாற்றவும், கற்றலின் நிலையை மாற்றவும் தேசிய கல்விக் கொள்கை 2020, வழிகாட்டும் தத்துவமாக விளங்குகிறது.
21-ஆம் நூற்றாண்டின் இந்த முதலாவது கல்விக் கொள்கை, 34 ஆண்டுகள் பழமையான தேசிய கல்விக் கொள்கை, 1986-க்கு மாற்றாக அமையும். அணுகுதல், சமவாய்ப்பு, தரம், குறைந்த கட்டணம் மற்றும் பொறுப்புணர்வுடன் கூடிய அடித்தூண்களின் அடிப்படையில் உருவாக்கப்பட்டுள்ள இந்த புதிய கல்விக் கொள்கை, 2030-க்குள் நீடித்த வளர்ச்சியை எட்டுவதற்கான செயல்திட்டத்தை நிறைவேற்றுவதற்கேற்ப உருவாக்கப்பட்டிருப்பதுடன், இந்தியாவை வலிமையான அறிவாற்றல்மிக்க சமுதாயம் மற்றும் உலகளவில் அறிவாற்றலில் சிறந்த சக்தியாக மாற்றும் நோக்குடன், பள்ளிக் கல்வி மற்றும் கல்லூரிக் கல்வியை மேலும் முழுமையான, நெகிழுந்தன்மையுடைய, பலதரப்பட்டதாக, 21-ஆம் நூற்றாண்டின் தேவைகளுக்கேற்ப மாற்றியமைப்பதுடன், ஒவ்வொரு மாணவரின் தனித்தன்மையை வெளிக்கொணரும் வகையிலும் இது உருவாக்கப்பட்டுள்ளது.
மத்திய கல்வி அமைச்சர் இந்த நிகழ்ச்சியில் கலந்து கொள்வார்.
ஜல்சக்தி அமைச்சகம்
நிலத்தடி நீர் மாசு
நாடாளுமன்றத்தின் மக்களவையில் கேள்வி ஒன்றுக்கு ஜல்சக்தி துறை இணையமைச்சர் திரு பிஷ்வேஸ்வர் துடு எழுத்துபூர்வமாக தாக்கல் செய்த பதிலில் கூறியதாவது:
மத்திய நிலத்தடி நீர் வாரியம், நிலத்தடி நீர் தர கண்காணிப்பு திட்டத்தின் கீழ், பிராந்திய அளவில் நிலத்தடி நீர் குறித்த விவரங்களை உருவாக்குகிறது. இதன் மூலம் நடத்தப்பட்ட ஆய்வுகளில், பல மாநிலங்கள் மற்றும் யூனியன் பிரதேசங்களில் நிலத்தடி நீரில் ப்ளூரைடு, ஆர்சனிக், நைட்ரேட், இரும்பு மற்றும் கன உலோகங்களின் அளவு அனுமதிக்கப்பட்ட அளவை விட அதிகமாக இருப்பது கண்டறியப்பட்டது. சில பகுதிகளில் நைட்ரேட் கலப்பும் உள்ளது. இது உரங்கள் பயன்பாடு அதிகரிப்பால் ஏற்படுகிறது.
மாநிலம் வாரியாக நிலத்தடி நீர் மாசுபட்டுள்ளது குறித்த விவரங்கள் கீழ்கண்ட இணைப்பில் உள்ளன. நிலத்தடி நீர் நீர் மேலாண்மை மாநிலம் சம்பந்தப்பட்டது என்றாலும், நிலத்தடி நீர் மாசுவை கட்டுப்படுத்த மத்திய அரசும் பல நடவடிக்கைகளை எடுத்து வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777262
பிரதமர் அலுவலகம்
பி.எஸ்.எல்.வி. சி–37 ராக்கெட் மூலம் கார்ட்டோசாட் செயற்கைகோளுடன் 103 நானோ செயற்கை கோள்கள் வெற்றிகரமாக விண்ணில் செலுத்தப்பட்டதற்கு இஸ்ரோவிற்கு பிரதமர் பாராட்டு
பி.எஸ்.எல்.வி. சி–37 ராக்கெட் வெற்றிகரமாக செலுத்தப்பட்டதற்கும் கார்ட்டோசாட் செயற்கைகோளுடன் 103 நானோ செயற்கை கோள்கள் வெற்றிகரமாக விண்ணில் நிலை நிறுத்தப்பட்டதற்கும் இந்திய விண்வெளி ஆராய்ச்சி மையத்தை  பிரதமர் திரு நரேந்திர மோடி பாராட்டினார்.
பி.எஸ்.எல்.வி. சி–37 ராக்கெட் மூலம் கார்ட்டோசாட் செயற்கைகோளுடன் 103 நானோ செயற்கை கோள்களை வெற்றிகரமாக விண்ணில் செலுத்தியதற்கு இஸ்ரோ விற்கு எனது வாழ்த்துகள்.
இஸ்ரோவின் இந்த முக்கிய நிகழ்வு நமது விண்வெளி துறைக்கும் நாட்டிற்கும் மற்றுமொரு பெருமை வாய்ந்த தருணத்தை அளித்துள்ளது.
விண்வெளித் துறையின் செயலரிடம் பேசினேன். இன்று நிகழ்த்திய அசாதாரண சாதனைக்கு, அவருக்கும் அவரின் குழுவிற்கும் எனது வாழ்த்துகளை தெரிவித்து கொண்டேன் என்று பிரதமர் குறிப்பிட்டுள்ளார்.
வணிகம் மற்றும் தொழில்துறை அமைச்சகம்
வர்த்தகம் மற்றும் தொழில்கள் அமைச்சகத்தின் இணை அமைச்சராக திருமதி அனுப்பிரியா பட்டேல் பொறுப்பேற்றுக் கொண்டார்
வர்த்தகம் மற்றும் தொழில்கள் அமைச்சகத்தின் இணை அமைச்சராக திருமதி அனுப்பிரியா பட்டேல் இன்று பொறுப்பேற்றுக் கொண்டார்.
மிர்சாபூர் தொகுதியிலிருந்து 2014 மற்றும் 2019 தேர்தல்களில் மக்களவைக்கு திருமதி அனுப்பிரியா பட்டேல் தேர்ந்தெடுக்கப்பட்டவர் ஆவார்.
2016 முதல் 2019 வரை இந்திய அரசின் சுகாதாரம் மற்றும் குடும்ப நல அமைச்சகத்தின் இணை அமைச்சராக அவர் பொறுப்பு வகித்துள்ளார்.
-----
(Visitor Counter : 123
பிரதமர் அலுவலகம்
டாக்டர் ராம் மனோகர் லோகியாவின் பிறந்தநாளில் அவருக்குப் பிரதமர் புகழஞ்சலி செலுத்தியுள்ளார்
டாக்டர் ராம் மனோகர் லோகியாவின் பிறந்தநாளில் அவருக்குப் பிரதமர் திரு.நரேந்திர மோடி புகழஞ்சலி செலுத்தியுள்ளார். டாக்டர் லோகியாவிடமிருந்து லின்லித்கோ பிரபுவுக்கு அனுப்பப்பட்ட கடிதம் மற்றும் டாக்டர் லோகியாவின் தந்தைக்கும், அவருக்கும் இடையேயான கடிதப் போக்குவரத்து ஆகியவை பற்றி வரலாற்றுப் பக்கங்களில் இருந்து எடுக்கப்பட்ட சில சுவையான தகவல்களை இந்நாளில் அவர் பகிர்ந்துள்ளார்.
தொடர்ச்சியான டுவிட்டர்களில் பிரதமர் கூறியிருப்பதாவது;
“டாக்டர் ராம் மனோகர் லோகியாவை அவரது பிறந்தநாளில் நினைவுகூர்கிறேன். வரலாற்று நிகழ்வுகள் பலவற்றில் முன்னணியில் இருந்துள்ள அவர், நமது விடுதலைப் போராட்டத்தில் முக்கியப் பங்கு வகித்துள்ளார். கொள்கை சார்ந்த அரசியல், அறிவுத்திறன் ஆகியவற்றுக்காக அவர் மிகவும் மதிக்கப்படுகிறார்.”
“டாக்டர் லோகியாவிடமிருந்து லின்லித்கோ பிரபுவுக்கு அனுப்பப்பட்ட கடிதம் மற்றும் டாக்டர் லோகியாவின் தந்தைக்கும், அவருக்கும் இடையேயான கடிதப் போக்குவரத்து ஆகியவை பற்றி வரலாற்றுப் பக்கங்களில் இருந்து சில சுவையான தகவல்கள்.”
பாதுகாப்பு அமைச்சகம்
பாதுகாப்புப் படைத் தலைவர் வடக்கு வங்காளத்தில் உள்ள முன்னணிப் பகுதிகள் & இந்திய ராணுவத்தின் திரிசக்தி கார்ப்ஸ் தலைமையகத்தைப் பார்வையிட்டார்
உள்கட்டமைப்பு மேம்பாடு மற்றும் தயார் நிலை மற்றும் செயல்பாடு குறித்து ஆய்வு செய்தார்.
ஏப்ரல் 08 & 09, 2023 அன்று, பாதுகாப்புப் படைத் தலைவர் ஜெனரல் அனில் சவுகான், GOC, திரிசக்தி கார்ப்ஸ் உடன் இணைந்து வடக்கு வங்காளத்தில் உள்ள விமானப்படை நிலையம் மற்றும் முன்னணிப் பகுதிகளுக்குச் சென்றார். அவர் அப்பகுதியில் உள்கட்டமைப்பு மேம்பாடு தயார்நிலை மற்றும் செயல்பாட்டு முன்னேற்றத்தை மதிப்பாய்வு செய்தார். பாதுகாப்புப் படைத் தலைவர் தொலைதூரப் பகுதிகளில் நிலைநிறுத்தப்பட்டுள்ள துருப்புக்களுடன் உரையாடினார். அவர்களின் மனஉறுதி மற்றும் தொழில்முறையைப் பாராட்டினார்.
ஜெனரல் அனில் சௌஹான் சுக்னாவில் உள்ள திரிசக்தி கார்ப்ஸின் தலைமையகத்தையும் பார்வையிட்டார். அங்கு சிக்கிமில் வடக்கு எல்லையில் உள்ள செயல்பாட்டு நிலைமை குறித்து அவருக்கு விளக்கப்பட்டது. கிழக்கு சிக்கிமில் சமீபத்தில் ஏற்பட்ட பனிச்சரிவு போன்ற இயற்கை பேரழிவுகளின் போது சிவில் நிர்வாகம் மற்றும் உள்ளூர் மக்களுக்கு உதவியதற்காகவும் படை பாதுகாப்பை உறுதி செய்ததற்காகவும் அவர் படையினரைப் பாராட்டினார்.
கடினமான பயிற்சியில் கவனம் செலுத்தவும் எல்லா நேரங்களிலும் விழிப்புடன் இருக்கவும் பாதுகாப்புப் படைத் தலைவர் அறிவுறுத்தினார். தகவல் தொழில்நுட்பத்தின் சமீபத்திய போக்குகள் வளர்ந்து வரும் இணைய அச்சுறுத்தல்கள் மற்றும் எதிர் நடவடிக்கைகள் போன்றவற்றில் வீரர்கள் தங்களைத் தாங்களே மேம்படுத்தித் தயார் செய்து கொள்ள வேண்டும் என்றும் அவர் வலியுறுத்தினார்.
பிரதமர் அலுவலகம்
ஆஸ்திரேலியாவின் எதிர்க்கட்சித் தலைவர் பிரதமரை சந்தித்தார்
ஆஸ்திரேலியாவின் சிட்னியில் 2023 மே 24 அன்று எதிர்க்கட்சித் தலைவர் மேன்மைதங்கிய திரு பீட்டர் டத்தோன், பிரதமர் திரு நரேந்திர மோடியை சந்தித்தார்.
இந்தியா-ஆஸ்திரேலியா இடையே விரிவான உத்திகள் வகுத்தல் பங்களிப்பில் வலுவான இருதரப்பு ஒத்துழைப்பை பிரதமர் பாராட்டினார்.
மக்களுக்கிடையேயான தொடர்புகள் உள்ளிட்ட இருதரப்பு ஒத்துழைப்பின் பல்வேறு அம்சங்கள் இந்த விவாதத்தில் இடம் பெற்றன. பிராந்திய வளர்ச்சிகள் பற்றியும் விவாதிக்கப்பட்டது.
நிதி அமைச்சகம்
2022 பிப்ரவரி மாதத்திற்கான ஜிஎஸ்டி வரி வசூல் ரூ.1,33,026 கோடியை கடந்தது
5-வது முறையாக ரூ.1.30 லட்சம் கோடியை ஜிஎஸ்டி வசூல் கடந்துள்ளது
2022 பிப்ரவரி மாதத்தில் மத்திய ஜிஎஸ்டி வருவாய் ரூ.1,33,026 கோடியாக வசூலிக்கப்பட்டது. இதில் மத்திய ஜிஎஸ்டி ரூ.24,435 கோடி. மாநில ஜிஎஸ்டி ரூ.30,779 கோடி, ஒருங்கிணைந்த ஜிஎஸ்டி ரூ.67,471 கோடி  மற்றும் மேல்வரி ரூ.10,340 கோடி
.
ஒருங்கிணைந்த ஜிஎஸ்டியிலிருந்து, மத்திய ஜிஎஸ்டிக்கு ரூ.26,347 கோடியும், மாநில ஜிஎஸ்டிக்கு ரூ.21,909 கோடியும் மத்திய அரசு வழங்கியுள்ளது. பிப்ரவரி மாதத்தில் மத்திய, மாநில அரசுகளின் மொத்த வருவாய் வழக்கமான, தற்காலிக பணம் செலுத்துதலுக்குப்பின்பு, மத்திய ஜிஎஸ்டிக்கு ரூ. ரூ.50,782, மாநில ஜிஎஸ்டிக்கு ரூ. 52,688 கோடியாக இருந்தது.
2022ம் ஆண்டு பிப்ரவரி மாதத்தில் 28 நாட்கள் மட்டுமே இருந்ததால் ஜனவரியை விட வருவாய் குறைந்துள்ளது. ஜிஎஸ்டி வசூல் ரூ.1.30 லட்சம் கோடியை 5-வது முறையாக கடந்துள்ளது. ஜிஎஸ்டி நடைமுறைப்படுத்தப்பட்ட பின்னர் முதல் முறையாக மேல்வரி வசூல் ரூ.10,000 கோடியை தாண்டியுள்ளதற்கு முக்கிய துறைகள் குறிப்பாக வாகனங்கள் விற்பனை அதிகரித்ததும் காரணமாகும்.
தமிழ்நாட்டில் இருந்து ஜிஎஸ்டி வசூல் ரூ.7,393 கோடியாக இருந்தது. இது கடந்த ஆண்டு பிப்ரவரி மாதத்துடன் ஒப்பிடுகையில் 5 சதவீதம் அதிகமாகும். கடந்த ஆண்டு பிப்ரவரி மாதத்தில் ரூ.7,008 கோடி வசூலாகியிருந்தது.
புதுச்சேரி யூனியன் பிரதேசத்தில் கடந்த ஆண்டு பிப்ரவரி மாதம் வசூலாகியிருந்த ரூ.158 கோடிக்கு பதிலாக இந்த ஆண்டு ரூ.178 கோடியாக ஜிஎஸ்டி வசூல் இருந்தது. இது 13 சதவீதம் அதிகமாகும்.
மொத்தத்தில் கடந்த ஆண்டு பிப்ரவரி மாதத்தை விட, இந்த ஆண்டு பிப்ரவரி மாதத்தில் 12 சதவீதம் அதிகமாக ஜிஎஸ்டி வரி வசூல் இருந்துள்ளது.
பெருநிறுவனங்கள் விவகாரங்கள் அமைச்சகம்
திரிஷிகார் வென்சர்ஸ் எல்எல்பி நிறுவனம், ரெலிகேர் ஹெல்த் இன்சூரன்ஸ் கம்பெனி லிமிடெட் நிறுவனத்தின் 18.9 5 1 % ஈக்விடி பங்கு மூலதனத்தை, கையகப்படுத்தப்பட திட்டம்
காம்பெடிஷன் கமிஷன் ஆஃப் இந்தியா, கீழே குறிப்பிடப்பட்டுள்ள விண்ணப்பத்தை காம்பெடிஷன் சட்டம் 2002  பிரிவு 6 உட்பிரிவு 2 மற்றும் காம்பெடிஷன் கமிஷன் ஆஃப் இந்தியாவின் விதிமுறைகள் 5ஏ  விதிமுறைகள் 2011  படி தடையற்ற சானல் மூலம் வரப் பெற்றுள்ளது.
திரிஷிகார் வென்சர்ஸ் எல்எல்பி   நிறுவனத்தால் ரெலிகேர் ஹெல்த் இன்சூரன்ஸ் கம்பெனி லிமிடெட்  நிறுவனத்தின் ஈக்விடி பங்கு மூலதனத்தின்  18.9 5 1 %  கையகப்படுத்தப்பட உள்ளது 
இந்த, திட்டமிடப்பட்டுள்ள ஒருங்கிணைப்பின் நோக்கங்களுக்காக உருவாக்கப்பட்டுள்ள, சிறப்பு நிறுவனம்தான் திரிஷிகார்.
திரிஷிகார், கையகப்படுத்தும் நிறுவனமான கேதாரா குழுமத்தின்  ஒரு பகுதியாகும். இக்குழுமம் கையகப்படுத்துதல் மற்றும் கார்ப்பரேட் மறுகட்டமைப்புகளின் மூலமாக, பல்வேறு நிறுவனங்களில் முதலீடு செய்து வருகிறது.
(Visitor Counter : 70
சிறப்பு சேவைகள் மற்றும் கட்டுரைகள்
மத்திய அரசு பணியிடங்களுக்கு பணியாளர் தேர்வாணையம் மூலம் விண்ணப்பங்களை வரவேற்கிறது
மத்திய அரசின் பல்வேறு அமைச்சகங்கள், துறைகள் அமைப்புகளில் காலியாக உள்ள 2065 பணியிடங்களுக்கு பணியாளர் தேர்வாணையம் ஆள் சேர்ப்பு நடத்தவுள்ளது. கணினி அடிப்படையிலான தேர்வு முறையில் பணியாளர்கள் சேர்க்கப்படுவார்கள். பணியிடங்களுக்கான தகுதி, விதிமுறைகள், விண்ணப்பம் ஆகியவற்றை தேர்வாணையத்தின் ssc.nic.in என்ற இணைய தளத்திலும் தென் மண்டல அலுவலகத்தின் sscsr.gov.in என்ற இணைய தளத்திலும் காணலாம்.
பணியாளர் தேர்வாணையத்தின் சென்னையில் உள்ள தென் மண்டலத்தில் 31 வகைமைகளின் 318 பணியிடங்களை நிரப்புவதற்கான விவரங்கள் மேற்குறித்த விளம்பரத்தில் இடம் பெற்றுள்ளன. 7 வகைமைகள் பட்டப்படிப்பு நிலையையும் 16 வகைமைகள் மேல்நிலைப்பள்ளி நிலையையும் 8 வகைமைகள் மெட்ரிக் பள்ளி நிலையையும் கொண்டவை.
மகளிர் மற்றும் எஸ்சி/ எஸ்டி பிரிவினருக்கு கட்டணத்திலிருந்து விலக்கு அளிக்கப்பட்டுள்ளது. அரசு உத்தரவின் படியான இட ஒதுக்கீடும் உள்ளது.
தகுதியான விண்ணப்பதாரர்கள் இணைய தளம் வழியாக 13.06.2022  ஆணையத்தின் ssc.nic.in என்ற இணைய தளத்தில் விண்ணப்பிக்கலாம். இதற்கான தேர்வு தோராயமாக 2022 ஆகஸ்டில் நடைபெறக் கூடும் என்று பணியாளர் தேர்வாணைய தென் மண்டல துணை இயக்குனர் எம் லதா வெளியிட்டுள்ள செய்திக்குறிப்பில் தெரிவித்துள்ளார்.
பாதுகாப்பு அமைச்சகம்
பாதுகாப்பு கண்காட்சி 2022 ஒத்திவைப்பு
குஜராத் மாநிலம் காந்திநகரில் மார்ச் 10 ஆம் தேதி முதல் 14 ஆம் தேதி வரை நடைபெறவிருந்த பாதுகாப்பு தளவாட கண்காட்சி 2022 ஒத்திவைக்கப்பட்டுள்ளது. இந்த கண்காட்சியில் பங்கேற்பவர்களுக்கு ஏற்பட்டுள்ள போக்குவரத்து பிரச்சினைகள் காரணமாக கண்காட்சி ஒத்திவைக்கப்பட்டது. கண்காட்சிக்கான புதிய தேதிகள் பின்னர் தெரிவிக்கப்படும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட கொவிட்-19 தடுப்பூசிகளின் எண்ணிக்கை 42 கோடியை தாண்டியது
இந்தியாவில் செலுத்தப்பட்ட கொவிட்-19 தடுப்பூசிகளின் எண்ணிக்கை 42 கோடி இலக்கை நேற்று தாண்டியது. இன்று காலை 7 மணி வரை, 51,94,364 அமர்வுகள் மூலம் மொத்தம் 42,34,17,030 தடுப்பூசி டோஸ்கள் செலுத்தப்பட்டுள்ளன. கடந்த 24 மணி நேரத்தில் 54,76,423 தடுப்பூசி டோஸ்கள் செலுத்தப்பட்டன.
கொவிட் பாதிப்பிலிருந்து இதுவரை 3,04,68,079 பேர் குணமடைந்துள்ளனர். கடந்த 24 மணி நேரத்தில், 38,740 பேர் குணமடைந்துள்ளனர். குணமடைந்தவர்களின் ஒட்டுமொத்த சதவீதம் 97.36.
நாட்டில் கடந்த 24 மணி நேரத்தில், 35,342 பேருக்கு புதிதாக தொற்று ஏற்பட்டுள்ளது. தொடர்ந்து கடந்த 26 நாட்களாக தினசரி கொவிட் பாதிப்பு 50,000க்கும் குறைவாக உள்ளது.
நாட்டில் தற்போது கொவிட் சிகிச்சை பெறுபவர்களின் எண்ணிக்கை 4,05,513-ஆக உள்ளது. இது மொத்த பாதிப்பில் 1.30 சதவீதம்.
கடந்த 24 மணி நேரத்தில் 16,68,561 கொவிட் பரிசோதனைகள் செய்யப்பட்டன. இதுவரை மொத்தம் 45.29 கோடிக்கும் மேற்பட்ட  பரிசோதனைகள் செய்யப்பட்டுள்ளன.
நாட்டில் கொவிட் பரிசோதனை அதிகரித்துள்ள நிலையில், வாராந்திர பாதிப்பு வீதம் 2.14 சதவீதமாகவும், தினசரி பாதிப்பு வீதம் 2.12 சதவீதமாகவும் தற்போது உள்ளது.
தொடர்ந்து 32 நாட்களாக தினசரி பாதிப்பு 3 சதவீதத்துக்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738011
----
(Visitor Counter : 176
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட் பெருந்தொற்றின் காரணமாக ஓய்வூதியங்களை விரைந்து வழங்குமாறு வங்கிகள் அறிவுறுத்தப்பட்டுள்ளன: மத்திய அமைச்சர் டாக்டர் ஜிதேந்திர சிங்
மூத்த குடிமக்களின் வாழ்க்கையை எளிதாக்கும் முக்கிய நடவடிக்கையாக, கொவிட் பெருந்தொற்றின் காரணமாக ஓய்வூதியங்களை விரைந்து வழங்குமாறு வங்கிகள் அறிவுறுத்தப்பட்டுள்ளன.
ஓய்வூதியதாரர் இறக்கும் பட்சத்தில் அவரது வாழ்க்கை துணை அல்லது குடும்ப உறுப்பினரிடம் தேவையில்லாத விவரங்கள் அல்லது ஆவணங்கள் கேட்டு எந்த வித சிரமத்திற்கும் ஆளாக்காமல்
ஓய்வூதியத்தை விரைந்து வழங்குமாறு வங்கிகள் அறிவுறுத்தப்பட்டுள்ளன.
இது தொடர்பாக ஓய்வூதியம் மற்றும் ஓய்வூதியதாரர்கள் நல துறை வெளியிட்டுள்ள சுற்றறிக்கை குறித்து விளக்கிய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான திரு ஜிதேந்திர சிங், ஓய்வூதியதாரர்களின் இறப்புக்குப் பிறகு குடும்ப ஓய்வூதியத்திற்கு தேவையில்லாத விவரங்கள் மற்றும் ஆவணங்களை சமர்ப்பிக்குமாறு அவர்களது குடும்ப உறுப்பினர்களை வங்கிகள் கேட்ட சில சம்பவங்கள் குறித்து துறையின் கவனத்திற்கு வந்துள்ளதாக தெரிவித்தார்.
பிரதமர் திரு நரேந்திர மோடி தலைமையிலான அரசு, ஓய்வூதியதாரர்கள் உள்ளிட்ட அனைத்து மக்களின் வாழ்க்கை முறையையும் எளிதாக்க உறுதி பூண்டுள்ளதாகவும், எனவே மூத்த குடிமக்களுக்கு ஏற்படும் இத்தகைய சிரமங்கள், அதுவும் பெருந்தொற்று காலத்தில், தவிர்க்கப்பட வேண்டும் என்றும் கூறினார்.
இறந்துபோன ஓய்வூதியதாரரின் குடும்ப உறுப்பினர்களுக்கு எந்தவிதமான சிரமத்தையும் ஏற்படுத்தாமல் இறப்பு சான்றிதழ் வழங்கிய உடன் ஓய்வூதியம் வழங்குவதை தொடங்க வேண்டுமென்று ஓய்வூதியம் வழங்கும் அனைத்து வங்கிகளின் தலைவர்களுக்கும் கடிதம் எழுதப்பட்டுள்ளதாக அமைச்சர் கூறினார். இறந்துப்போன ஓய்வூதியதாரருக்கு அவரது வாழ்க்கை துணையுடன் கூட்டு கணக்கு இருக்கும் பட்சத்தில், கடிதம் அல்லது விண்ணப்பமே குடும்ப ஓய்வுதியம் வழங்குவதற்கு போதுமானது என்றும் தெரிவிக்கப்பட்டுள்ளது.
ஒருவேளை உயிர் நீத்த ஓய்வூதியதாரர் உடன் அவரது வாழ்க்கைத் துணைக்கு கூட்டு கணக்கு இல்லாத பட்சத்தில், படிவம் 14-ல் இரண்டு சாட்சிகளுடன் கூடிய விண்ணப்பம் குடும்ப ஓய்வூதியம் வழங்க போதுமானது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1728280